# Paraula de Mixa

Paraula de Mixa (Barcelona, 25 d'agost de 1998) o Mixa, pseudònim d'Anna Pardos i Ripoll, és una booktuber i bloguera literària catalana. Pertany a l'Associació de Professionals de les Activitats de Dinamització Lectora de Catalunya i presideix l'Associació de Joves Lectors Catalans. També fa de reportera i dinamitzadora cultural participant en festivals literaris i moderant clubs de lectura, taules rodones, tallers i col·loquis. En la mateixa línia, col·labora en emissores de ràdio —com ara RNE4, Ràdio Sant Boi, Ràdio Castelldefels i fins i tot Helen Doron Radio— i el 2020 va fer-ho al programa Tot es mou de TV3 amb una secció literària.
Va afeccionar-se a la lectura gràcies a la seva mare. El seu autor preferit és Terry Pratchett, del qual destaca la saga del Discmón.
El 2016, després d'obrir el blog, va decidir participar en el concurs de recomanacions de llibres #Recomanollegir a YouTube organitzat pel Què Llegeixes i a partir d'això es va engrescar a penjar-hi més vídeos del tema. Veia, per una banda, que el blog era un mitjà que perdia ús en el jovent i, per una altra, que li interessava compaginar el que feia amb l'edició de vídeo.
De bon començament, va ressaltar com a creadora de contingut per centrar-se en la literatura infantil i juvenil, i defensa la literatura en català, en especial si hi està escrita originalment. També produeix cròniques i articles sobre fires, festivals, obres de teatre, música, concerts, concursos i altres esdeveniments culturals contemporanis.
Avui, es dedica professionalment a l'àmbit cultural en tant que autònoma. Amb tot, està llicenciada com a professora d'anglès i ocasionalment fa substitucions. El 2017, era la més jove a la xarxa internacional d’acadèmies Helen Doron, que inclou més de docents 4.000 a 36 països. A més, voldria fer el pas de lectora a autora algun dia.
El febrer del 2023, va rebre la menció com a projecte individual en la categoria de català dels premis a joves difusors del català i l'occità atorgats per l'Euroregió Pirineus Mediterrània. Va quedar just per darrere d'Aida Roca, impulsora del canal Filòloga de Guàrdia sobre llengua catalana.

## Referències

* 1 2 3 «Entrevistem a la booktuber Mixa ‘Vivim les històries amb molta intensitat i ens posem a la pell dels personatges’». L'illa dels Llibres, 18-07-2018. [Consulta: 7 febrer 2022].
* ↑ Lluch, Gemma (PDF) Els booktubers en català. Un constructe virtual?. Zeitschrift für Katalanistik, 2019, pàg. 39 [Consulta: 7 setembre 2022].
* 1 2 3 Vidal, Vicent. «Amb Mixa, presidenta de l’Associació de Joves Lectors Catalans». La Veu dels Llibres, 18-06-2022. [Consulta: 6 setembre 2022].
* ↑ Martín, Helena. «Com acompanyar infants i adolescents en la lluita per la justícia ecosocial». El Crític, 03-05-2022. [Consulta: 7 setembre 2022].
* 1 2 «Anna Pardos: de professió, 'booktuber'». Esplugues Televisió, 27-08-2021. [Consulta: 6 setembre 2022].
* ↑ «Els ‘booktubers’ catalans que et faran llegir». 11Onze, 18-01-2022. [Consulta: 7 setembre 2022].
* 1 2 3 «Mixa». Club Català de Cultura, 2017. Arxivat de l'original el 6 de setembre 2022. [Consulta: 7 setembre 2022].
* 1 2 «Mixa: ‘Com més booktubers en català siguem més diversitat tindrem’». fundació.cat, 07-07-2020. [Consulta: 7 setembre 2022].
* ↑ López Pinyol, Eva. «“Llegeixo per expandir horitzons i descobrir els mons que s’amaguen més enllà”». el 3 de vuit, 11-01-2021. [Consulta: 7 setembre 2022].
* ↑ Marimon, Sílvia. «Les tecnologies canvien els hàbits però no generen lectors». Diari ARA, 22-04-2017. [Consulta: 7 febrer 2022].
* ↑ Aguilar, Laia. «Els ‘Booktubers’: un fenomen?». Magazín Criatures. Diari ARA, 04-01-2020. [Consulta: 7 setembre 2022].
* ↑ Mixa «Paraula de Mixa» (en castellà). La Página Escrita, 33, Fundació Jordi Sierra i Fabra, pàg. 96-97 [Consulta: 6 setembre 2022].
* 1 2 Segura, Montserrat. «LA MIXA I EL QUADERN D’OSIRIS», 05-04-2021. Arxivat de l'original el 6 de setembre 2022. [Consulta: 7 setembre 2022].
* ↑ «Paraula de Mixa: "M'agradaria fer créixer la comunitat de booktubers en català"». Popap. Corporació Catalana de Mitjans Audiovisuals, 15-01-2019. [Consulta: 7 setembre 2022].
* ↑ «L’Euroregió Pirineus Mediterrània premia a joves que fomenten les llengües catalana i occitana a les xarxes socials». Exterior.cat, 23-02-2023. [Consulta: 26 febrer 2023].

## Enllaços externs

* Programa 14 'Booktubers', els influencers de la literatura amb Mariona Arabia Ventura a Fet a mida